b'\n_START_ARTICLE_\nJason Voorhees\n_START_SECTION_\nLivshistorie\n_START_PARAGRAPH_\nJason Voorhees blev f\xc3\xb8dt af Pamela Voorhees p\xc3\xa5 fredag d. 13. juni 1946, da hun kun var 15 \xc3\xa5r gammel. Jason blev f\xc3\xb8dt med hydrocephalus og blev derfor mobbet meget. P\xc3\xa5 en lejrskole, Camp Crystal Lake, i 1957 druknede Jason, da han ville bevise over for de andre, at han kunne sv\xc3\xb8mme. Dette fik hans mor til at g\xc3\xa5 p\xc3\xa5 et h\xc3\xa6vntogt, hvor hun myrdede en lejrskoleleder. Camp Crystal Lake blev lukket og gen\xc3\xa5bnede f\xc3\xb8rst i 1979 i h\xc3\xa5b om, at den d\xc3\xa5rlige omtale var forsvundet. Men mordene begyndte p\xc3\xa5 ny, indtil der endelig blev sat en stopper for Pamela Voorhees, da hun blev halshugget. Rygtet siger, at Jason ikke druknede dengang men overlevede og voksede op i naturen. Rygtet siger ogs\xc3\xa5, at han s\xc3\xa5, da hans mor blev halshugget, hvilket fik ham til at miste forstanden og g\xc3\xa5 amok. Her begyndte en meget lang r\xc3\xa6kke blodige mord fra Jasons side, og f\xc3\xb8rst i 1984 fik den unge Tommy Jarvis sat en stopper for ham. Mange \xc3\xa5r senere ville den nu voksne Tommy have bevis for, at Jason virkelig var d\xc3\xb8d, da minderne om Jason stadig hjems\xc3\xb8gte ham. Tommy gravede Jason op af hans grav, men da et lyn ramte Jasons lig, blev han genoplivet som en zombie. Jason fortsatte igen sine mord og slog bl.a. et smut forbi New York og Freddy Krueger i de senere film.'